Til:

Kultur & Fritid

Tlf.: 7257 7777 Fax: 7257 8888

www.jammerbugt.dk

Noël Mignon

Direkte 4191 2009

23-05-2016

Sagsnr.: 13.16.02-A00-1-15

Grundejerforeningerne i Jammerbugt Kommune

**Manglende eller utilstrækkelig bredbånds- og/eller mobildækning.**

I Jammerbugt Kommune har vi gennem de seneste år jævnligt fået henvendelser fra borgere, virksomheder eller turister, som ikke er tilfredse med den dækning, som de har ved enten mobiltelefoni eller på bredbånd. Det kan handle om, at der slet ikke er nogen mobildækning eller kun meget lidt. Det kan også handle om, at hastigheden på bredbånd er langt mindre end det, man har behov for.

I marts måned afholdt Jammerbugt Kommune en konference om emnet, hvor det blev besluttet at sætte fokus på problemstillingen. Der blev samtidig nedsat to arbejdsgrupper, som skal arbejde med emnet.

Arbejdsgrupperne har valgt en arbejdsmetode med følgende faser:

1. Identifikation af områder med utilstrækkelig bredbånds- og/eller mobildækning
2. Beskrivelse af problemstillingerne
3. Løsningsmuligheder for det pågældende områdes problemstillinger
4. Valg af konkret løsning
5. Realisering af løsningsforslag

Den valgte metode indebærer, at vi sammen med grundejerforeninger eller lignende udpeger områder utilstrækkelig bredbånds- og/eller mobildækning, og at grundejerforeningerne er indstillet på at medvirke til at finde den rette løsning sammen med en eller flere af udbyderne på området.

Det er derfor, at vi skriver til dig.

Vi vil gerne have en tilbagemelding på, om I oplever problemstillinger i jeres område, og hvilke problemstillinger det er.

Første fase i projektet er at få identificeret områder/adresser med manglende eller dårlig bredbåndsdækning i Jammerbugt Kommune.

Hvis du har manglende eller dårlig dækning på din adresse eller dit område, og ønsker fokus på problematikken, skal du udfylde følgende oplysninger:

Navn:

Adresse:

Postnummer:

Evt. områdebetegnelse:

Telefonnummer:

E-mail:

Mobildækning er dårlig eller mangelfuld: Ja / Nej

Teleoperatør:

Hvor mange personer / husstande estimerer du har samme mobildækning, som ovenfor (du indtaster blot et estimeret tal):

Evt. bemærkning:

Bredbåndsdækning er dårlig eller mangelfuld: Ja / Nej

Leverandør:

Hvor mange personer / husstande estimerer du har samme bredbåndsdækning, som ovenfor (du indtaster blot et estimeret tal):

Evt. bemærkning:

Det er vigtigt at du indtaster så mange oplysninger, som du har mulighed for. Jo flere oplysninger desto nemmere har vi ved at hjælpe dig/jer.

Kan du kun besvare nogle af spørgsmålene er der helt OK

Oplysningerne skal sendes til [nmi@jammerbugt.dk](mailto:nmi@jammerbugt.dk) (Noël Mignon), **senest torsdag den 20. juni 2016.**

Hvis I henvender jer med problemer/udfordringer på området, vender vi tilbage til jer omkring det videre forløb.

Tak for hjælpen.

Venlig hilsen

Noël Mignon

Afdelingsleder